KOMMISSIONENS BESLUTNING

af 20. juni 2006

om fastsættelse af metoder til individprøver og til vurdering af kvægets genetiske værdi

(meddelt under nummer K(2006) 2376)

(EØS-relevant tekst)

(2006/427/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten oprettelse af Det Europæiske Fællesskab,

under henvisning til Rådets direktiv 77/504/EØF af 25. juli 1977 om racerent avlskvæg (1), særlig artikel 6, stk. 1, første led, og

ud fra følgende betragtninger:

VEDTAGET FØLGENDE BESLUTNING:

Artikel 1

De metoder til individprøver og til vurdering af kvægs avlsværdi, der skal anvendes for racerent avlskvæg, fastsættes i bilag I.

Artikel 2

Beslutning 86/130/EØF ophæves.

Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag III.

Artikel 3

Denne beslutning er rettet til medlemsstaterne.

(1) EFT L 206 af 12.8.1977, s. 8. Senest ændret ved forordning (EF) nr. 807/2003 (EUT L 122 af 16.5.2003, s. 36).

(2) EFT L 101 af 17.4.1986, s. 37. Ændret ved beslutning 94/515/EF (EFT L 207 af 10.8.1994, s. 30).

(3) Se bilag II.

BILAG I

I. Medlemsstaternes myndigheder godkender organer, som skal være ansvarlige for at opstille regler for individafprøvningen, vurdering af avlsværdien og offentliggørelse af vurderingsresultaterne for racerent avlskvæg. Navnet på de godkendte organer meddeles Kommissionen og de øvrige medlemsstater.

Disse organer skal bl.a. gøre rede for registreringsmetoderne, modellen til beskrivelse af resultater af individafprøvningen, den statistiske analysemetode og de anvendte genetiske parametre for hver egenskab, der vurderes.

II. Præstationsregistrering

Alle data skal registreres på det godkendte organs ansvar.

1. Kødproduktionsegenskaber

a) Individ- og/eller afkomsprøver på station

i) afprøvningsplan og antal dyr, der indgår i afprøvningen, skal anføres

ii) afprøvningsprotokollen skal indeholde følgende oplysninger: — betingelser for optagelse på stationen — i givet fald dyrenes præstationer på bedriften inden indsætning på stationen — identiteten af ejeren af dyrene til individafprøvning — maksimal alder på dyrene ved indsættelse på stationen, og aldersgrupper for samtidige dyr på stationen — akklimatisationstiden og afprøvningsperiodens længde på stationen — foderplan og fodringssystem.

iii) registrerede egenskaber: Der skal mindst registreres tilvækst og muskeludvikling (kødsætning) og om muligt andre egenskaber såsom foderomsætning og slagtekropegenskaber.

Specialiserede enheder kan drives som stationer på det godkendte organs ansvar.

b) Individprøver i marken (på bedriften)

De godkendte instanser skal oplyse prøvemetoden og metoden til vurdering af prøveresultaterne. Der skal mindst registreres levende vægt og alder og om muligt andre egenskaber såsom kødsætning.

c) Prøver i form af registrering på bedrifter, salgs- og slagtesteder

Hvis oplysningerne foreligger, skal data om levende og slagtet vægt, salgspriser, klassificering, kødkvalitet og andre kødproduktionsegenskaber registreres.

2. Mælkekontrol

Registreringen af mælkeproduktionsdata skal være i overensstemmelse med de principper, der er godkendt af kompetente internationale organer, f.eks. ICAR (International Committee for Animal Recording).

3. Reproduktion (sekundære træk)

Ved vurdering af frugtbarhed, kælvningslethed og lang levetid skal bedømmelsen ske på grundlag af data om befrugtning (f.eks. ikke-omløberprocent), kælvningsdata og funktionel alder (holdbarhed, udsætningsalder, længden af den produktive alder).

4. Morfologisk vurdering

Hvis der foretages eksteriørbedømmelse, skal der benyttes et godkendt vurderingssystem.

III. Avlsværdivurdering

1. Principper

Avlsværdivurderingen af avlsdyr skal foretages på det godkendte organs ansvar og omfatte følgende egenskaber alt efter avlsmålene:

— mælkeproduktionsegenskaber for malkeracer

— kødproduktionsegenskaber for kødracer

— mælke- og kødproduktionsegenskaber for to-formålsracer.

Endvidere anbefales det, at avlsværdivurderingen også omfatter reproduktionsegenskaber og eksteriør for de racer, for hvilke disse egenskaber registreres.

Et avlsdyrs avlsværdi beregnes på grundlag af resultater opnået af det pågældende dyr og/eller dets slægtninge.

De statistiske metoder, der anvendes ved avlsværdivurdering, skal være i overensstemmelse med de principper, som er fastsat af kompetente, internationale organer (f.eks. ICAR), og sikre en avlsværdivurdering, der ikke er påvirket af de væsentligste miljøfaktorer og datastrukturen.

Sikkerheden af avlsværdivurderingen måles som determinationskoefficienten efter principper, som er fastsat af kompetente, internationale organer (f.eks. ICAR). Ved offentliggørelse af vurderingsresultaterne skal sikkerheden såvel som vurderingsdatoen oplyses.

Der skal offentliggøres oplysninger om genetiske særegenheder og defekter hos et dyr som defineret af de organer, der er officielt udpeget til bestemmelse af disse træk, i forståelse med avlsorganisationerne og -foreningerne, der er anerkendt i henhold til Kommissionens beslutning 84/247/EØF (1).

2. Avlsværdivurdering af tyre til kunstig sædoverføring

Tyre underkastes en avlsværdivurdering for de fastsatte egenskaber. Disse avlsværdier offentliggøres. Andre foreliggende avlsværdidata skal også offentliggøres.

Disse bestemmelser gælder ikke for udryddelsestruede racer.

a) Avlsværdivurdering af KS-tyre for mælkeproduktionsegenskaber

Avlsværdivurderingen for mælkeproduktionsegenskaber skal omfatte mælkeydelse og mælkens sammensætning (procent smørfedt og protein) samt andre foreliggende relevante data for arvelige mælkeproduktionsegenskaber.

Minimumsnøjagtigheden af avlsværdivurderingen af KS-tyre af malkerace skal være mindst 0,5 for de væsentligste produktionsegenskaber efter ICAR-principperne og under hensyntagen til alle oplysninger om slægtninge.

b) Avlsværdivurdering af KS-tyre for kødproduktionsegenskaber

Avlsværdivurderingen af disse tyre skal foretages på grundlag af en af følgende individprøvemetoder:

i) individprøve på en station

ii) prøve af afkom og/eller søskende på en station eller i specialiserede enheder

iii) prøve af afkom og/eller søskende på bedrifter. Afkommet skal være fordelt på de registrerede besætninger på en sådan måde, at der kan foretages en holdbar sammenligning af tyrene.

iv) prøve af afkom og/eller søskende ved indsamling af data på bedrifter, auktioner eller slagtesteder på en sådan måde, at der kan foretages en holdbar sammenligning af tyrene.

Hvis slagtet vægt og i givet fald kødkvalitetsegenskaber, tilvækstegenskaber og kælvningsevne registreres, skal disse egenskaber såvel som alle andre relevante egenskaber indgå i avlsværdivurderingen af tyren.

(1) EFT L 125 af 12.5.1984, s. 58.